VIDEO Michael Phelps fortsætter guldhøsten i Rio | Fodbold | DR
VIDEO Michael Phelps fortsætter guldhøsten i Rio
12. aug. 2016 kl. 05.30 | opdateret 12. aug. 2016 kl. 09.30
Natten til fredag dansk tid sørgede han endnu en gang for en stor triumf, da han vandt finalen i 200 meter individuel medley.
Han kom ind næsten to sekunder før nærmest konkurrent, Kosuke Hagino fra Japan. Shun Wang fra Kina blev nummer tre.
Halvvejs i løbet lå tre svømmere inden for en sølle hundrededel, og det var Phelps, som var i front.
En af de to nære forfølgere var landsmanden og indehaveren af verdensrekorden på distancen, Ryan Lochte, som flere havde forventet skulle kæmpe med om guldet, men han gik helt i stå til sidst og sluttede som nummer fem.
Med sejren har Phelps nu vundet fire guldmedaljer ved legene i Rio, og han har vundet 22 i alt i karrieren. Derudover har han to olympiske bronze- og sølvmedaljer. Det gør ham til den suverænt mest succesfulde atlet i OL-historien.
De tidligere Phelps-medaljer i Rio var i to holdkapper samt i 200 meter butterfly.
Lidt over en halv time efter medley-triumfen svømmede Phelps sig også videre til finalen i 100 meter butterfly. Det var dog blot i femtebedste tid, men Phelps svømmede sig heller ikke ud.
I et af løbene inden 200 meter medley-finalen var der mere amerikansk succes, da Ryan Murphy vandt guld i 200 meter rygsvømning.
FAKTA Her er Phelps' vilde medaljehøst
Michael Phelps er den mest vindende atlet i OL-historien. Svømmestjernen fra USA, der er med ved OL for femte gang, har foreløbig hentet 26 OL-medaljer, heraf 22 af guld. Kun ved OL i Sydney i 2000, da han var 15 år, hentede han ikke en medalje. Natten til fredag dansk tid sørgede han for en tilføjelse til medaljesamlingen, da han vandt 200 meter medley i Rio.
Sådan ser Michael Phelps' medaljehøst ud ved OL:
Guld i 100 meter butterfly
Guld i 200 meter medley
Guld i 400 meter medley
Guld i 4 x 200 meter fri
Guld i 4 x 100 meter medley
Bronze i 200 meter fri
Bronze i 4 x 100 meter fri
Guld i 200 meter fri
Guld i 4 x 100 meter fri
Sølv i 200 meter butterfly
Sølv i 4 x 100 meter fri
2016 i Rio: